آنندمئی ماں

**آنندمئی ماں** (30 اپریل 1896ء – 27 اگست 1982ء) بنگال، ہندوستان کی روحانی رہنما تھیں۔ شیو آنند سرسوتی نے ان کو ”ہندوستانی مٹی کا کامل ترین پھول“ قرار دیا تھا۔ آنندمئی کے پیروکار ان کو پیش بین، جھاڑ پھونک کے ذریعے علاج کرنے والی اور معجزے کرنے والی سمجھتے تھے۔ پرم ہنس یوگانند نے سنسکرت خطاب ”آنندمئی“ کا ترجمہ انگریزی میں ”Joy-permeated“ کیا جس کی اردو ”خوشی سے سرشار“ ہے۔ 1920ء میں ان کے عقیدت مندوں نے یہ نام ان کی خدائی خوشی کی جاودانی حالت کو بیان کرنے کے لیے دیا۔

## ابتدائی زندگی
آنندمئی کا پیدائشی نام ”نرملا سُندری دیوی“ (নির্মলা সুন্দরী؛ *نرمولا شُندری*، اردو: "معصوم حسین دیوی") تھا۔ نرملا کی پیدائش 30 اپریل 1896ء کو برہمنباریا ضلع کے گاؤں کھیورہ (موجودہ بنگلہ دیش) کے کٹر ویشنوی براہمن جوڑے ”بیپِن بھٹاچاریہ“ اور ”موکشدا سندی دیوی“ کے ہاں ہوئی تھی۔ ان کے والد کا درحقیقت تریپورہ کے ودیاکت سے تعلق تھا، وہ ایک ویشنوی نغمہ پرداز تھے اور بھگوان وشنو سے گہری عقیدت رکھنے کی وجہ سے مشہور تھے۔ ماں باپ دونوں کا تعلق نامی گرامی خاندانوں سے تھا اس کے باوجود وہ غربت کی حالت میں تھے۔ نرملا لگ بھگ دو سال تک گاؤں کے اسکول گئیں۔ ان کے اساتذہ ان کی صلاحیت سے خوش تھے، ان کی والدہ اپنی بیٹی کی دماغی بڑھتی ہوئی قوت کی وجہ سے پریشان تھیں کیونکہ ان کا برتاؤ بے پروا اور شاد تھا۔ جب نرملا کی والدہ ایک دفعہ شدید بیمار ہوگئیں تو قریبی رشتے داروں بھی بچی کی بے پروائی دیکھ کر حیران ہوئے۔

1908ء میں دیہی رسوم کے تحت 13 سال کی عمر میں ان کی شادی وکرم پور کے رامنی موہن چکرورتی سے ہوئی، بعد میں آنندمئی نے شوہر کو ”بھولا ناتھ“ کا نام دیا تھا۔ شادی کے بعد وہ جیٹھ کے گھر میں پانچ سالوں تک رہیں، وہ گھریلو کام نہیں کرتی تھیں اور زیادہ تر وقت دھیان (مراقبہ) کی حالت میں ہوتی تھیں۔ ان کے ایک دیندار پڑوسی ہرکمار (جو ایک مجنون اور دیوانہ تھا) نے انھیں ”روحانی فوقیت“ والی کہا، انھیں ”ماں“ کہنا شروع کر دیا اور صبح سے پہلے و شام میں ان کی انکسار وعاجزی سے تعظیم کرنا شروع کر دی۔

جب نرملا 17 سال کی ہوئیں تو وہ اپنے شوہر کے ساتھ رہنے کے لیے گئیں۔ ان کا شوہر اشٹ گرام میں کام کرتے تھے۔ 1918ء میں وہ دونوں باجت پور چلے گئے اور وہاں 1924ء تک رہے۔ ان دونوں کے بیچ کوئی جنسی رشتہ نہیں تھا جب بھی ان کا شوہر رامنی جنسی رشتہ قائم کرنا چاہتا تو نرملا کے جسم میں موت کی خصوصیات نمودار ہونا شروع ہو جاتی تھیں۔

### ڈھاکہ
تصغیر
1924ء میں وہ اپنے شوہر کے ہمراہ شاہ باغ چلی گئیں جہاں ان کے شوہر کو ڈھاکہ کے نواب کے باغات کے محافظ کی نوکری ملی۔ اس عرصے کے دوران میں نرملا کیرتنوں میں جایا کرتی تھیں۔

جیوتش چندر رائے المعروف ”بھائی جی“ ان کے پہلے اور قریبی مرید تھے، وہ پہلے شخص تھے جنھوں نے نرملا کو ”آنندمئی ماں“ یعنی ”خوشی سے سرشار ماں“ کہا۔ جیوتش چندر رائے کا 1929ء میں آنندمئی ماں کے لیے رمنا کے کالی مندر کی حدود میں آشرم تعمیر کرنے میں انتہائی اہم کردار تھا۔

1926ء میں آنندمئی نے سِدیشوری علاقے کے سابقہ متروکہ قدیم کالی مندر میں دوبار بحال کیا۔

## وفات
[تصغیر|آنندمئی ماں آشرم, [ہردوار (کنکھل)]]

آنندمئی ماں نے 27 اگست 1982ء کو دیہرا دون میں وفات پائی اور بالآخر 29 اگست 1982ء کو ان کی سمادھی (مزار) تعمیر کی گئی۔ ان کی سمادھی ہردوار، شمالی بھارت میں واقع ان کے کنکھل آشرم کے صحن میں ہے۔

## حوالہ جات

## کتابیات

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

زمرہ:1982ء کی وفیات
زمرہ:اتراکھنڈ کی مصنفات
زمرہ:احیائے مذہب کی حامی ہندو شخصیات
زمرہ:ادویتی فلاسفہ
زمرہ:انیسویں صدی کی بھارتی خواتین
زمرہ:انیسویں صدی کی ہندوستانی شخصیات
زمرہ:بنگالی شخصیات
زمرہ:بنگالی ہندو
زمرہ:بیسویں صدی کی بھارتی خواتین سائنس دان
زمرہ:بیسویں صدی کی بھارتی مصنفات
زمرہ:بیسویں صدی کے بھارتی تعلیمی نظریہ ساز
زمرہ:بیسویں صدی کے بھارتی سائنس دان
زمرہ:بیسویں صدی کے بھارتی فلسفی
زمرہ:بیسویں صدی کے بھارتی مصنفین
زمرہ:بیسویں صدی کے ہندو مذہبی رہنما
زمرہ:بھارتی تعلیمی نظریہ ساز خواتین
زمرہ:ہندوستان کے ہندو روحانی گرو
زمرہ:تنتر
زمرہ:دہرادون کے مصنفین
زمرہ:دہرہ دون کے اسکالر
زمرہ:شکتی مت
زمرہ:ضلع برہمنباریا کی شخصیات
زمرہ:مذہبی تکثیریت
زمرہ:نئی ہندو مذہبی تحریکیں
زمرہ:ہندو تنتر
زمرہ:ہندو سنت
زمرہ:ہندوستانی خواتین فلاسفہ
زمرہ:ہندوستانی سنیاسی
زمرہ:اتراکھنڈ کے معلمین
زمرہ:بیسویں صدی کی معلمات
زمرہ:ویکی ڈیٹا سے مختلف مختصر وضاحت